钦定古今图书集成/理学汇编/学行典/第215卷 > 吴驹
## 钦定古今图书集成/理学汇编/学行典/第215卷 > 吴驹

按《建昌府志》：“吴驹，字彦骧，南丰人。父潮宗，佣里人孙
乙家。里胥彭文杰缚孙乙去，潮宗率诸子殴文杰致
死，法坐潮宗。彦骧曰：‘吾父老矣，吾弟幼且无后’。自诣
狱曰：‘死文杰者，彦骧也’。令悯而代之。孝子日侍父狱
中，朝夕起居，犹荷校而立。父出狱，人曰：‘孝哉，吴氏之
子乎’！或有感而泣下者。居二载，有诏谳狱行在所。孝”
子行至淮安，病卒，年六十，时宣德六年辛亥也。史官
曰：“世以孝闻者，或刲肉一脔，庐墓三载，精感天地，诚
动鬼神，况以身代死若彦骧者乎？”